Vaikka suuri osa uuden sukupolven suomalaisista pelitaloista tuntuukin tähtäävän mobiilimarkkinoille, riittää joillakuilla uskallusta myös suurempien PC-markkinoiden suuntaan. Tamperelainen Fragment Production Oy on maaliskuussa 2012 perustettu pelikehittäjä, joka ei tyydy pelkkään kosketusnäyttöjen hivelemiseen vaan tekee isoa peliä kansainvälisille PC-markkinoille.

Yhtiön ensi kevääseen tähdätty esikoispeli on ”pelastustoiminta-aiheinen reaaliaikastrategiapeli PC:lle”, jonka kehitystyö on jo loppusuoralla.

”Pelimme käsittelee pelastustoimintaa strategisesta näkökulmasta ja olemme

tehneet tiivistä yhteistyötä esimerkiksi Tampereen VPK:n ja Pelastustieto-lehden kanssa saadaksemme pelissä tapahtuvasta toiminnasta mahdollisimman todenmukaista. Alustavia keskusteluja on myös käyty pelastuslaitosten edustajien kanssa pelin mahdollisesta hyödyntämisestä koulutuksessa”, kertoo yhtiön toimitusjohtaja Teemu Sandblom.

Fragmentin perustajat olivat aiemmin muun muassa Universomolla ja Colossal Orderilla työskennelleitä pelikehittäjiä, mutta sittemmin tiimiin on värvätty lisää väkeä, joilla on taustaa myös Remedyltä ja Bugbearilta.

Fragmentilla on työn alla myös muita projekteja muillekin alustoille, mutta yhtiön päätarkoitus on luoda PC-pelejä.

Pelastustoimi-peli julkistetaan virallisesti lähiviikkoina, jolloin sekä siitä että Fragmentistä vähän enemmän.

Lisätietoja: http://www.facebook.com/fragmentproduction

Lisää aiheesta

Lataa AirBuccaneers ilmaiseksi itsenäisyyspäivänä

Suomalainen GuitarBots-peli opettaa soittamaan kitaraa

Iron Sky -lautapeli julkaistiin

Suomalaisfirmasta povataan uutta hypermenestystä